**Usmernenie Výkonného prezídia Slovenskej sekcie IPA k odoberaniu preukazov a plateniu odvodov z členských príspevkov územných úradovní.**

Vzhľadom na závery Národného kongresu 2023 Slovenskej sekcie IPA Výkonné prezídium Slovenskej sekcie IPA na svojom zasadnutí dňa 22.júla 2023 vydalo nasledovné usmernenie ku odoberaniu a výberu odvodov z členských príspevkov územných úradovní.

Na základe odobratých preukazov vyplýva Územnej úradovni v zmysle čl. 15 ods. 3 Pravidiel finančného hospodárenia a správy majetku Slovenskej sekcie IPA v znení zmien a doplnkov schválených Národným kongresom, ktorý sa konal 29. septembra 2018 povinnosť úhrady odvodov z vybraných členských príspevkov členov územnej úradovne.

Územná úradovňa nie je povinná uhradiť odvod z členského príspevku pre Slovenskú sekciu určeného Národným kongresom na príslušný rok len v prípade, že neodobratý preukaz člena územnej úradovne bol v lehote do 15. januára fyzicky vrátený Slovenskej sekcii IPA . Za už vyrobený a vrátený preukaz nebude Slovenskou sekciou účtovaný žiadny poplatok.

Toto usmernenie ma v zmysle čl. 15 ods. 4 Pravidiel finančného hospodárenia a správy majetku Slovenskej sekcie IPA v znení zmien a doplnkov schválených Národným kongresom, ktorý sa konal 29. septembra 2018 zabezpečiť pre účely odvodov z členských príspevkov preukázateľnú evidenciu počtu v nich registrovaných členov a následne sprehľadniť platenie odvodov z členských príspevkov územných úradovní.

***Toto usmernenie ruší všetky doterajšie usmernenia Výkonného prezídia Slovenskej sekcie IPA týkajúce sa odoberania a vracania preukazov členov Slovenskej sekcie IPA.***

Za výkonné prezídium spracoval:

Peter Dulín – 2.viceprezident Slovenskej sekcie IPA

Mgr. Richard Kadnár – Pokladník Slovenskej sekcie IPA

Príklad:

Územná úradovňa XY v roku 2023 odoberie na rok 2024 100 ks preukazov pre členov územnej úradovne.

V lehote do 15.1.2024 fyzicky vráti 5 ks preukazov z dôvodu , že členovia sa rozhodli ukončiť členstvo, z dôvodu úmrtia a pod.

Územná úradovňa odvedie Slovenskej sekcii odvod vo výške 95 x stanovený odvod z členského príspevku.

Za vrátených 5 ks preukazov nebude Slovenskou sekciou účtovaný územnej úradovni žiaden poplatok.